**Н.С. Сосоровой нэрэмжэтэ Сагаатайн дунда һургуулида «Буряад хэлэн һайхан даа» гэһэн буряад хэлэнэй һайндэртэ зорюулһан нааданай сценари. (9-10 классууд)**

 **Буряад хүгжэм зэдэлнэ. Буряад хэлэн тухай шүлэгүүдые һурагшад уншана.**

**Багша**: Амар сайн, хүндэтэ багшанар, һурагшад! Түрэл буряад хэлэнэйнгээ һайндэрээр бүгэдые амаршалнаб! Түрэл хэлэеэ шадахаараал үргэжэ, уян нугархай хэлээ хурсадхажа, бэрхэнүүд ябахыетнай хүсэнэб. Бултандатнай амжалта хүсэнэб. Мүнөөдэрэй найрнай мүрысөөнэй маягаар үнгэрхэ.

**Манай ажалнуудые сэгнэхэ жюри:**

1)

2)

3)

 **Мүнөөдэрэй программада:**

* «Эрхим зохёолго-2014». Дүн гаргагдана;
* Буряадаар нэрэ ба уряал һанаха;
* Гэрэй даабари: «Сахижа ябая»
* «Оньһон үгэ таагты» (Пантомимаар харуулха)
* «Эрхим хүбүүд ба басагадай мүрысөөн»
* «Оршуулга» «Даян дэлхэй»
* «Жороо үгэеэ жороолуулая»
* Үгтэһэн сэдэбээр һонирхол татама зүжэг –сценкэнүүд.
* Найрай дүн гаргалга
1. **Буряадаар нэрэ ба уряал һанаха.** Жюри 5 баллаар сэгнэнэ.
2. **«Эрхим зохёолго -2014*» .(Багша дүн гаргана)***
3. **Гэрэй даабари: «Сахижа ябая»**
* **9-дэхи классай эдир басагад хүбүүд найртаа юу бэлдээ гээшэб? Арюна Санжиевна багшатайнь тайзан дээрэ урия!**
* **10 гэһэн һайхан тоотой, 10-дахи классай һурагшад тайзан дээрэ уригдана**
* **Аха классайхинаймнай эгээ аха захатан болохо 11-дахи классай һурагшад Татьяна Дамбаевна багшатаяа тайзан дээрэ уригдана.**
1. **Оньһон үгэ таагты» (Үгтэһэн оньһон үгэнүүдые пантомимаар харуулжа, таалгаха)**
* ***«А» үзэг эрдэмэй дээжэ, аяга сай эдеэнэй дээжэ.***
* ***Эдээр бэеэ шэмэглэнхаар, эрдэмээр бэеэ шэмэглэ.***
* ***Хүн болохо багаһаа, хүлэг болохо унаганһаа.***
1. **«Эрхим хүбүүд ба басагадай мүрысөөн» (Классһаа 1 хүбүүн, 1 басаган гарана. Алхам бүхэндөө хүбүүн басаганай, басаган хүбүүнэй буряад нэрэ хэлэнэ, хэн олые хэлэнэб тэрэ шүүнэ.)**
2. **Оршуулга «Даян дэлхэй» *(Даабаринууд үгтэнэ, һурагшад хамта дүүргэнэ, жюри сэгнэнэ.***
3. **«Жороо үгэеэ жороолуулая»**
4. *Буряадаар арба хүрэтэр тоо тооложо шадаха гүт? Тооложо шадаха хүнүүд гарагты.* **(Үхибүүд гарана)**

*Нэгэ амяар хэн арбан шабар лонхо тоолоноб, тэрэ удаадахи даабарида орохо. Үгэеэ тодоор, һайнаар хэлэхэ хэрэгтэй.****Шадаагүй хүн нааданһаа гарана.*** *Зай, тоолоё!*

**“Нэгэ шабар лонхо, хоёр шабар лонхо..........арбан шабар лонхо”**

1. ***Жороо үгэеэ жороолуулая!***
* **Барбаадай, батан туулай, тоохон тобшо, толи байса, бишыхан шэгшүүдэй. *(Шадаагүй хүн гарана)***
* **Таб табгайн дуун,**

**Табан жэлэй**

 **мэлхэйн дуун*. (Шадаагүй хүн гарана)***

* **Тэрэ хойно,**

**Гэрэй хойно**

**Хори гаран**

**Хара галуун.**

 ***(Шадаагүй хүн гарана)***

* **Тэмээн тэмээн тэбэрюухэй,**

**Тэмээнэй хүбүүн табарюухай.  *(Шадаагүй хүн гарана)***

* **Тээ баруун урда арбан табан тарган тарбаган байна.**

**Яагаа тарган арбан табан тарган тарбаган гээшэб!**

 ***(Шадаагүй хүн гарана)***

***(Илагшада)*.**

* **Жороо үгэеэ хурсаар жороолуулха, уран үгэеэ һайханаар урилдуулха бэрхэ басаган(хүбүүн) байнаш даа!!!**
1. **Үгтэһэн сэдэбээр һонирхол татама зүжэг – сценкэнүүд.**

Классай түлөөлэгшэд, наашаа гарагты, жээрэб татая. Ямар сэдэб дайралдабаб?

**9класс**

**10класс**

**11класс**

1. **Поездын вагоной һуурида бэе бэеэ танихагүй 2 хүбүүд ба 2 басагад зэргэлэн дайралдашаба…**
2. **Буряадаар мэдэхэгүй ород хэлэтэй ашань үбгөө эмгэйдээ хотоһоо айлшалан ерэбэ….**
3. **Пенсиеэ абаад, хүдөөһөө ерэһэн үбгэн хүгшэн хоёр аша басагаяа хубсалуулхаяа Сагаан морин гэһэн худалдаа наймаанай түб ошобо….**
4. ***Жюри дүн гаргана.* Таабари таалсая. Зай үхибүүд, таабарииемни таахатнай гү, таагаагүй һаатнай худалдахабди, таабари таадаггүй хүнүүдые муу юумээр худалдахабди: хахархай гуталаар, эбдэрхэй нааданхайгаар г.м.**
5. **Дүн гаргалга**